Benin

Benin, officialmente Republica del Benin (République du Bénin), es un pais de Africa Occidental. Illo conta 7 513 946 habitantes in 2006, e coperi un superficie de 112 622 km². Benin se extende 670 km del fluvio Niger al nord, al costa Atlantic al sud. Le pais ha como vicinos Togo al west, Nigeria al est, e Niger e Burkina Faso al nord.

Benin ha devenite completemente independente le 1 de augusto 1960, sub le nomine de Republica de Dahomey, ante prender su nomine actual in 1975. Le capital official es Porto-Novo; Cotonou es le capital economic.

Le pais ha como lingua official le francese, e como valuta le franco CFA. Le regime de Benin es presidential, e su chef de stato es Yayi Boni, qui ha succedite Mathieu Kérékou post le electiones del 18 de martio 2006.

Post le fin del regime marxista-leninista in 1989, Benin possede un imagine multo forte de pais democratic in tote Africa subsaharan. Le pais es in effecto un del pioneros del multipartismo african.